পিয়ং ইয়াং
পিয়ং ইয়াং (কোরীয় ভাষায়: 평양) পূর্ব এশিয়ার রাষ্ট্র উত্তর কোরিয়ার রাজধানী শহর। প্রাদেশিক মর্যাদাবিশিষ্ট এই শহরটি কোরীয় উপদ্বীপের উত্তরভাগে অবস্থিত উত্তর কোরিয়া দেশটির পশ্চিম-মধ্য অংশে, তায়েদোং নদীর তীরে, কোরীয় উপসাগর (পীত সাগর) থেকে মূল ভূখণ্ডের ৪৮ কিলোমিটার অভ্যন্তরে একটি সমতল ভূমির উপরে অবস্থিত। শহরটি এখান থেকে উত্তর ও পূর্ব দিকে অনুচ্চ কিছু পর্বতমালার দিকে বিস্তৃত হয়েছে।
ইতেওয়ান
ইতেওয়ান হচ্ছে (Korean: 이태원, IPA [itʰɛwʌn]) দক্ষিণ কোরিয়ার রাজধানী সিউল শহরের ইতেওয়ান-দোং, ইয়ংসান-গু সংলগ্ন এলাকা। প্রায় ২২ হাজার মানুষের জনবসতি এই অঞ্চলে। মার্কিন সামরিক বাহিনীর সদস্য, অভিবাসী, সউল শহরের বাসিন্দাসহ বিদেশি পর্যটকদের মাঝে জনপ্রিয় সিউল শহরের এই অঞ্চল।